



ΑΝΘΡΩΠΙΝΑ ΔΙΚΑΙΩΜΑΤΑ

Η προστασία των ανθρωπίνων δικαιωμάτων – Έννοια: τα βασικά και θεμελιώδη (προσωπική ελευθερία, ισότητα ενώπιον του νόμου, προστασία από αυθαίρετη σύλληψη, ιδιοκτησία, εργασία, ελευθερία λόγου και έκφρασης ,συγκεντρώσεων, συνελεύσεων, περιουσίας κ.α.) θεωρούνται απαραβίαστα και πρέπει να χαίρουν σεβασμού από κάθε εξουσία και τα οποία προστατεύονται από την Παγκόσμια Διακήρυξη των Ανθρωπίνων Δικαιωμάτων του Ο.Η.Ε. (10 Δεκεμβρίου 1948)

Οι μορφές των ανθρωπίνων δικαιωμάτων: 1) ατομικά –πολιτικά: Τα δικαιώματα που έχουν ως στόχο την προστασία του ανθρώπου από την εξουσία των ισχυρών και του κράτους( π.χ. ελευθερίας, εκλέγειν και εκλέγεσθαι, αναφοράς για παραβιάσεις των ατομικών δικαιωμάτων, δικαίωμα του συνέρχεσθαι, απαγόρευση αυθαίρετων συλλήψεων, φυλακίσεων, εξοριών, βασανιστηρίων κ.α.) 2) οικονομικά- κοινωνικά - πολιτιστικά : Τα δικαιώματα που έχουν ως στόχο την προστασία του ατόμου από τη στέρηση και αντικείμενο την επιβολή θετικών υποχρεώσεων του κράτους και των ισχυρών έναντι των πολιτών π.χ. οικονομικά=> ελεύθερης επιλογής επαγγέλματος, δικαίωμα του συνεταιρίζεσθαι, κοινωνικά=> ισονομία, ισοπολιτεία, αξιοκρατία, προνοιακά δικαιώματα, κοινωνική ασφάλιση πολιτιστικά=> ελευθερία στοχασμού και έκφρασης, ελευθεροτυπία, δικαίωμα στη μόρφωση, στην ενημέρωση, τον πολιτισμό 3) του ανθρώπινου  περιβάλλοντος. Τα δικαιώματα που διασφαλίζουν τα ιδιαίτερα χαρακτηριστικά ενός έθνους ή μιας μειονότητας, η ελεύθερη επιλογή δόγματος, το δικαίωμα της ζωής, της προστασίας του ιδιωτικού ασύλου, της επέμβασης στην ιδιωτική ζωή κ.α

Τα νέα δεδομένα που δημιουργούνται όπως η παγκοσμιοποίηση, η τεχνολογική εξέλιξη, η βιοιατρική επιβάλλουν να δημιουργηθούν νέες κατηγορίες δικαιωμάτων ώστε να καλυφθούν τα όποια κενά υπάρχουν στις νομοθεσίες των κρατών
Προστασία των ανθρωπίνων δικαιωμάτων- Παράγοντες: 

1) Πολιτεία: οφείλει να  κατοχυρώσει συνταγματικά και νομοθετικά τα ανθρώπινα δικαιώματα με τη χρήση ελεγκτικών μηχανισμών

2) Επιστήμη: οφείλει να έχει ανθρωπιστικό προσανατολισμό και να φροντίζει για τον εκδημοκρατισμό των επιστημονικών επιτευγμάτων

3) Παιδεία: πρέπει να έχει ανθρωπιστικό χαρακτήρα 

4) Μ.Μ.Ε.: οφείλουν να δημοσιοποιούν τυχόν παραβίαση των ανθρωπίνων δικαιωμάτων και να ευαισθητοποιούν την κοινή γνώμη

5) Πνευματικοί άνθρωποι: οφείλουν να ευαισθητοποιηθούν και να αναλάβουν πρωτοβουλίες  για την προστασία των ανθρωπίνων δικαιωμάτων

6) Πολίτες: οφείλουν να ενημερώνονται, να ευαισθητοποιούνται, να δρουν συλλογικά ώστε να προστατεύουν τα ανθρώπινα δικαιώματα

Η σύγχρονη κρίση ανθρωπισμού
Ανθρωπισμός- Έννοια: α) η αντίληψη της Αναγέννησης σύμφωνα με την οποία η αγωγή του ανθρώπου πρέπει να βασίζεται στις κλασσικές αξίες και αρχές β)το σύστημα ή ο τρόπος σκέψεως και πράξεως που δίνει μεγαλύτερη έμφαση στην αξία του ανθρώπου, στα συμφέροντα, στις αξίες και στην αξιοπρέπειά του

Αίτια της ανθρωπιστικής κρίσης

Α)οικογένεια: οι βιοποριστικές ανάγκες που οδηγούν στην υπερεργασία αναστέλλουν τον ηθικοπλαστικό της ρόλο

Β)Παιδεία: έχει τεχνοκρατική αντίληψη δίνοντας βάρος στην οικονομία της αγοράς και όχι στην ανθρωπιστική παιδεία

Γ) Τα Μ.Μ.Ε. που τονίζουν την ταύτιση της ευτυχίας με τα υλικά αγαθά παραβλέποντας τον ανθρώπινο παράγοντα, τον οποίο θυμούνται στις γιορτές, ή όποτε ταυτίζεται με τα συμφέροντά τους

Δ)Οι πολιτικοί, οι οποίοι για ψηφοθηρικούς λόγους προβάλλουν το <<ανθρώπινό >> τους πρόσωπο

Ε)Η μηχανοποίηση της παραγωγικής διαδικασίας οδηγεί σε μηχανοποίηση της ζωής, στην παθητικότητα και την αλλοτρίωση των ανθρώπων

Στ) Η καταστροφή του φυσικού περιβάλλοντος στερεί από τον άνθρωπο την ηρεμία και όλα τα ευεργετήματα που προσφέρει η φύση

Συνέπειες:

1) Κοινωνικές: η κρίση του ανθρωπισμού όπου επικρατεί η ψυχρή λογική οδηγεί σε κρίση των κοινωνικών σχέσεων

2) Οικονομικές: ο ατομοκεντρισμός, η έλλειψη επαγγελματικής συνείδησης οδηγεί σε απαξίωση του κοινωνικού ρόλου του επαγγέλματος και κατ’ επέκταση στην κερδοσκοπία ή την παραοικονομία

3) Περιβαλλοντικές: αδιαφορία για τη φύση με αποτέλεσμα την οικολογική καταστροφή

4) Πολιτικές: αδιαφορία για το συλλογικό συμφέρον και δυνατότητα ανάπτυξης αντιδημοκρατικών φαινομένων   

